text: Kolliderede med bilist: Motorcyklist alvorligt kvæstet
  20 maj 2015 kl. 08.04
  En motorcyklist blev alvorligt kvæstet tirsdag ved en trafikulykke på landevejen mellem Sjølund og Hejls, sydøst for Kolding. Det skriver Newsbreak.dk.
  En 30-årig mand kom ved 15.40-tiden tirsdag kørende ad Grønninghovedvej og ville dreje ud på Vejstruprød Landevej
  - Vore foreløbige undersøgelser viser, at bilisten ikke overholdt sin ubetingede vigepligt, fortæller Carsten Andersen fra lokalpolitiet i Kolding til Newsbreak.dk.
  Bilisten kørte ud foran en motorcykel, der blev ført af en 46-årig mand fra Kolding-området.
  - Motorcyklisten blev alvorligt kvæstet. Han pådrog sig ganske alvorlige skader på benet, siger Carsten Andersen og understreger, at skaderne ikke er livstruende.
  Den 30-årige bilist slap uskadt fra ulykken.
  